Bună,numele meu este Peter Joseph și bun venit la
"Introducere într-o Economie Bazată pe Resurse"
Scopul următoarei scurte prezentări este de a schița
ideile care stau la baza acestui nou model economic
care este bazat nu pe circulația banilor
cât mai degrabă pe managementul inteligent al resurselor Pământului
trasând un model empiric în lumea reală
către cea mai eficientă, sustenabilă și strategică metodă
privind rezolvarea tuturor problemelor umanității.
În lumea de astăzi, deciziile la nivel social în esență
sunt responsabilitatea grupurilor sau indivizilor
din zona arenei politice sau a afacerilor;
de fapt, se poate observa că politica și afacerile
sunt entitățile de grup care guvernează ordinea socială așa cum o știm noi.
Și așa cum istoria a arătat-o
oricând ceva merge prost la nivel social
există tendința pentru un grup sau o parte a unui grup
pur și simplu de a da vina pe cealaltă parte.
Stânga va da vina pe dreapta, Conservatorii vor da vina pe Liberali
noua administrație va învinui vechea administrație și așa mai departe.
Totuși, rar auzim orice fel de critică
referitoare la însăși bazele funcționării sociale în sine;
este asumată aprioric în general.
Cu alte cuvinte, cultura se pare că acceptă necondiționat
paradigma socioeconomică fără întrebări
iar politica și afacerile sunt asimilate
statutului natural al omului.
Chiar într-o lume cu o continuă creștere a somajului, sărăciei
bolilor psihice, abuzurilor de medicamente, a reducerii materiilor prime
concomitent cu degradarea mediului, cu creșterea violenței și a predispoziției către război
a creșterii sistematice a datoriei globale
a accelerării inflației, a destabilizării atmosferice
și a multor altor probleme sociale și ecologice
- prea multe pentru a le aminti în acest moment -
totuși încă există un refuz general cu privire la ideea
că poate sistemul socioeconomic în sine este la originea problemelor.
Dar dacă fiecare joc în care suntem angrenați este problema reală?
Dacă chiar însăși natura instituțiilor dominante
și metodologia actuală sunt chiar cele care creează
și întrețin tendințele unor comportamente anume
care sunt (s-o spunem de-a dreptul) nesustenabile și destructive
și noi pur și simplu le trecem cu vederea?
Pe măsură ce timpul a trecut
și cunoașterea umană a crescut exponențial
am observat o erodare a diverselor forme de superstiție
și practici sociale dovedite neprogresiste.
Pătrundem încet într-o eră a rațiunii
în care recunoaștem că într-adevăr guvernează legile naturale
cu legături directe în lumea fizică
și aceasta este metoda de gândire, pe care o putem defini ca științifică
care ne permite sa extrapolăm și să aprofundăm conduita noastră în mod viabil
aproape garantând un răspuns tangibil
- desigur, dacă problema este corect adresată.
Această "Inferență Științifică"
este cea care a produs vasta tehnologie pe care o vedem în jurul nostru
de la aeronave la medicina de urgență
și până chiar la înțelegerea universului în sine.
Pur și simplu, știința este o abordare comphrensivă a lumii
și a noastră înșine, conducându-ne
la aproximarea cea mai apropiată de realitate pe care am putea-o avea.
Și desigur, în timp ce toți vedem roadele evidente
ale acestei metode de gândire și vastele sale aplicații
totuși încă mai există o zonă
care a rămas neatinsă de metodologia științifică:
Sistemul nostru Social.
În acest context pare că am rămas în urmă
utilizând practici tradiționale antice
care prezintă în mod clar deficiențe.
De exemplu:
am oferit împuterniciri dictatoriale politicienilor și partidelor politice
sub deghizarea a ceva pe care am etichetat-o "Democrație"
- politicieni care nu au o înțelegere clară, nu au educația sau pregătirea
în chestiunile tehnice ale organizării sociale.
Într-o lume în care în mod inutil moare un copil la fiecare cinci secunde
din cauza sărăciei sau lipsurilor,
mulți privesc către instituțiile guvernamentale pentru soluții
neluând în considerare realitatea științifică
conform căreia hrănirea și capacitatea de susținere a lumii
nu este o problemă politică.
Este o problemă tehnică
rezolvabilă prin simpla alocare și management al resurselor
precum și prin implementarea inteligentă și strategică a tehnologiei.
Cu toate astea, noi avem aceste lucruri numite corporații sau afaceri
care pot în mod arbitrar să-și revendice proprietatea
asupra resurselor finite ale acestei planete -
resurse de care toți avem nevoie.
Ele folosesc aceste resurse în beneficiul unui grup izolat
prin intermediul unui sistem autosuficient pe care îl numim schimbul pe piețele libere.
De fapt, când coborâm către bază,
mesajul acestui sistem este cât se poate de clar:
ori subscrii acestui joc de interes propriu și avantaj diferențiat
ori pur și simplu nu ai dreptul să trăiești.
Trebuie să-ți câștigi dreptul de a trăi pe această planetă, dacă vrei să trăiești
ceea ce, pentru o minte care gândește, este în mod clar o construcție pseudo-totalitară
pentru a perpetua un grup sau o clasă în detrimentul alteia.
Și din nou, acest genocid trece neremarcat
de către structurile încorporate în sistem.
Ne naștem în acest sistem și suntem învățați să gândim
că este ceva natural, o cale empirica a vieții...
Tot așa cum acum multă vreme în urmă
dacă ai fi fost născut într-o societate ca cel mai abject sclav
și devreme ce niciodată nu ai fi fost confruntat cu altceva
ai fi putut crede că se presupune că a fi sclav
este presupus ca fiind un fapt firesc al realității.
Și dacă legăm cele spuse anterior de realitatea că sistemul monetar se bazează explicit pe datorie
care, fară să fie cunoscut celor mai mulți, garantează matematic
că o subclasă a populației umane va fi mereu dezmoștenită
începem să vedem că trăim într-o
formă avansată de feudalism, și nimic altceva.
Este tehnic imposibil pentru oricine
ca să-și satisfacă toate necesitățile în sistemul actual.
Jocul economic al avantajului diferențiat
pur și simplu este conceput pentru a nu permite fiecăruia să trăiască și să prospere.
Este un sistem pierdere-câștig, dincolo de normalitatea lumii naturale
și de ceea ce suntem capabili să producem și să atingem tehnologic.
Pe scurt, sistemul nostru economic este complet decuplat
de procesele naturale ale lumii fizice
aceasta fiind o caracteristică ce poate duce numai către probleme viitoare
dacă o schimbare radicală nu ne îndepărtează de aceste concepții depășite
și nu începem altceva.
Așadar, acum să facem un pas mare înapoi
lăsând deoparte tot ceea ce credem că este știut
despre construcțiile noastre sociale și să luăm în considerare următoarele întrebări:
Care sunt fundamentele imuabile ale prosperității și sănătății umane
și cum să construim un sistem care să satisfacă toate aceste nevoi
pentru întreaga populație umană
- înțelegând firește, că trăim pe o planetă finită -
totodată asigurând sustenabilitatea acestui habitat
pentru următoarele generații?
Pentru a răspunde acestei întrebări trebuie ca mai întâi să luăm în considerare
problema nevoilor umane înseși.
Dintotdeauna, filosofii au meditat la natura umanității
încercând să descopere acele "valori umane universale" pe care cu toții le împărtășim.
Aceasta, firește, este o dezbatere în desfășurare, cu multe speculații
totuși, când vine vorba de aria nevoilor umane
găsim un set universal de similarități
la aproape întreaga specie.
Fără dubiu, dacă nu avem o nutriție potrivită,
hrană, aer și apă, vom înceta să existăm în timp.
Dacă suntem expuși la substanțe care sunt din punct de vedere chimic toxice pentru biologia noastră
cum ar fi ingerarea de mercur sau altele asemenea, vom deveni cel mai probabil foarte bolnavi.
Dacă suferim de o deficiență severă în vitamine când suntem copii
atunci devin predictibile o serie de probleme personale de sănătate
cum ar fi o creștere disproporționată sau probleme imunitare.
Dar pe măsură ce știința progresează aflăm că
nevoile umane nu se opresc la acest nivel primar.
Oamenii sunt organisme bio-psiho-sociale
ceea ce înseamnă că suntem integrați simbiotic în mediul înconjurător
în multe și subtile moduri și adesea prin legături complexe.
De exemplu, dacă o mamă în ultimele luni de graviditate
suferă de un stres emoțional intens
inundându-și sistemul biologic cu cortizol (un hormon al stresului)
atunci sistemul nervos al copilului încă nenăscut
poate fi previzionat ca fiind compromis
într-un mod negativ pentru tot restul vieții sale
iar fetusul însuși tehnic învață
despre cum ar putea să arate lumea.
Asta conduce adesea către nașterea prematură și subdezvoltare de asemenea
către o perioadă critică în dezvoltare când întregul organism este literalmente
programat sau adaptat
pentru posibila natură a lumii în care există -
o impresie care s-a demonstrat ca va influența
întreaga viață a acelei persoane, în multe moduri.
Și dacă în această perioadă critică se întâlnește
cu influențe negative ca stres, suferință și durere
dezvoltarea viitoare a acelui copil poate evolua
către tendințe sau comportamente predictibile
incluzând predispoziția pentru dependință sau violență în perioada maturității.
Ceea ce vreau să punctez aici este că respectarea nevoilor umane
este ceea ce influențează fizic, mental și emoțional sănătatea unei persoane
și nu mai poate fi considerată o chestiune conjuncturală sau izolată.
Suntem social și natural conectați
într-un mod foarte real și într-un mod interdependent
și dacă intenția noastră ca societate este aceea de a produce
ființe umane echilibrate fizic și psihologic atunci
întreaga societate trebuie să fie proiectată pentru a satisface aceste nevoi -
nemaivorbind de adaptarea la schimbările impuse de evoluția gândirii
pe măsură ce cunoașterea noastră înregistrează progrese.
Așadar sănătatea publică în această viziune
este chiar ultima unitate de măsură a performanței oricărui sistem social
laolaltă bineînțeles, cu managementul inteligent
și durabil al pământului
care ne furnizează resursele primare de care avem nevoie
cuplat de asemenea cu presupozițiile sociale
care sunt de fapt propice pentru un individ sănătos
pentru prosperitatea și însăși sănătatea societății în sine și a progresului ei.
Așadar, ajungând la această înțelegere fundamentală,
cum vom proiecta o societate care efectiv
să întrețină specia umană
concomitent cu menținerea echilibrului ecologic?
Aceasta ne trimite către conceptul Economiei Bazate pe Resurse.
O Economie Bazată pe Resurse este răspunsul direct
la această înțelegere științifică, fizică, naturală,
derivată inerent din calculul referitor la cum se poate satisface cel mai bine
spectrul nevoilor umane în cel mai eficient și durabil mod;
luând în considerare ceea ce efectiv ne susține
ceea ce, repet, reprezintă o relație simbiotică
a acestui ecosistem delicat, pe care îl împărtășim cu toții.
Din acest punct de vedere suntem în măsură să refacem societatea
cu prea puțină nevoie pentru luarea în considerare a opiniei omului
dacă bineînțeles scopul nostru colectiv este acela de a maximiza
eficiența și durabilitatea sistemului nostru economic.
Sistemul pe care vi-l descriem este auto-generat; este indubitabil evident
odată ce acești parametri sunt asumați.
Sunt trei considerente economice dominante
care trebuie luate în considerare imediat:
Contabilizarea Resurselor, Echilibrul Dinamic și Proiectarea Strategică.
În ce privește contabilizarea resurselor:
trăim într-o biosferă planetară virtual închisă
cu un set aproape finit de resurse la dispoziția noastră.
Luând în considerare această realitate devine clar
care este responsabilitatea noastră
dacă vrem să permitem habitatului nostru să se autosusțină
pentru generațiile viitoare
și pentru a rezolva nevoile populației actuale.
Trebuie să ne organizăm și să contabilizăm.
Alocarea eficientă a resurselor nu poate fi efectiv făcută
decât dacă avem o înțelegere clară a ceea ce avem
și a unde se află, într-un mod integrat.
Eventual, această înțelegere ne poate conduce către ceea ce putem numi
"Capacitatea de Susținere a Pământului"
care este o informație foarte importantă.
Dar această contabilizare, firește, este doar primul pas;
de asemenea trebuie să urmărim ratele de regenerare și refacere
acolo unde este cazul.
Aici avem ceea ce denumim "Echilibru Dinamic"
Un exemplu clasic al acestei probleme îl reprezintă despăduririle.
Copacii au o rată de creștere naturală și ciclică
și dacă exploatarea lemnului depășește rata naturală de regenerare
- ceea ce este din păcate cazul în zilele noastre -
atunci avem o problemă. Aceasta este, prin definiție, nedurabilitatea.
Amintiți-vă, modelul de piață monetar
necesită un consum cât mai mare posibil
pentru a menține rata de creștere a populației angajate și economia la nivel operațional.
Aceasta este pur și simplu un Genocid Ecologic.
Reamintiți-vă, fundamentul unei economii reale este de a economisi
sau de a fi din punct de vedere strategic eficientă și conservativă.
Astăzi noi trăim în ceea ce am putea numi o "anti-economie"
și asta ne conduce către Proiectarea Strategică.
Satisfacerea eficientă a spectrului nevoilor umane
pe o planetă finită într-un mod durabil
înseamnă că alocarea de resurse trebuie optimizată strategic
și bineînțeles, în mod conservativ.
Astăzi constatăm că - nu s-a făcut - sau s-ar putea spune - "se face la voia întâmplării"
prin intermediul unei arbitrare distribuții a banilor.
Se referă la ceea ce iși permite producătorul sau chiar consumatorul
nu la maniera cea mai științifică și strategică a ceea ce s-ar putea obține efectiv.
Să nu mai vorbim de problema duratei de viață a unui bun dat
și la metodele care sunt eventual utilizate pentru distrugerea sa, mai degrabă decât pentru reciclarea sa.
Toate aceste elemente trebuie luate în considerare la proiectarea inițială
fără inferența sistemului pieței libere sau a eficienței costurilor
care sunt piedici în calea proiectării durabile.
Repet, o economie este un mod de a mări eficiența în toate cazurile.
Se referă la ceea ce trebuie făcut în cel mai corect și științific mod cu putință
nu la ceea ce unele companii iși permit
pentru a rămâne competitive în modelul economiei de piață.
Avem nevoie de contabilizarea, alocarea și proiectarea strategică
care derivă din parametri tehnici dovediți
a asigura un maxim de eficiență și durabilitate.
Orice altceva mai puțin este pur și simplu neglijență.
Așadar, Contabilizarea Resurselor, Echilibrul Dinamic, Proiectarea Strategică
sunt directivele primare ale acestui model economic bazat pe resurse.
Să continuăm așadar aceasta interacțiune...
Bazându-ne pe cele menționate anterior, ajungem la
următoarele puncte mult mai clar definite de pe agendă:
1 - Trebuie să migrăm de la o economie bazată pe creștere, la o economie stabilă.
Echilibrul Dinamic pur și simplu nu poate fi menținut într-o economie bazată pe creștere
pentru că o creștere continuă este literalmente imposibilă pe o planetă finită.
2 - Avem nevoie de un sistem colaborativ, nu de unul competițional.
Proiectarea strategică nu poate fi atinsă
când intervine factorul de eficiență a costurilor.
În realitate este chiar simplu, eficiență monetară este
contrară eficienței tehnologice.
3 - Avem nevoie de un sistem intrinsec planificat,
un sistem care să țină cont de distribuția resurselor,
Echilibrul Dinamic și Proiectarea Strategică în mod explicit.
Sistemul corporatist divizat, hazardat, nici măcar nu se apropie de acest deziderat
iar ineficiența sa crasă și risipa produsă de el sunt pur și simplu inacceptabile.
4 - Automatizarea este mai presus de munca umană la toate nivelele.
Aceasta ne conduce din nou către componenta Proiectării Strategice.
Nu numai că vom proiecta bunuri de consum în cel mai eficient mod posibil
dar insăși proiectarea metodelor de producție în sine
pentru a fabrica aceste bunuri necesită o strategie echivalentă
pentru a maximiza fluxul și precizia.
Fapt necunoscut de cei mai mulți, productivitatea este acum
invers proporțională cu forța de muncă în cele mai multe sectoare studiate
ceea ce înseamnă că este iresponsabil din punct de vedere social să nu automatizezi
dacă prin asta poți ajuta să creezi abundență.
Și 5 - Ne mutăm de la un sistem bazat pe proprietate către un sistem bazat pe acces
și astfel către anularea schimburilor monetare în sine.
Este o diferență enormă între
modul în care funcționează afacerile astăzi și
lipsurile care erau inerente în trecut.
Acum avem tehnologii de producție avansate
care pot produce ceea ce putem defini ca abundență
sau ca sistem de alocare a resurselor
care poate înlesni accesul liber universal la bunuri și servicii
fără ca nimeni să mai aibă nevoie de bani.
Mai degrabă decât să avem o abordare a investițiilor bazate pe proprietate,
pe valoare, care necesită tezaurizare și protecție,
noi proiectăm un sistem de acces interschimbabil
cum ar fi un sistem de închiriere sau o bibliotecă așa cum putem vedea astăzi.
Într-o societate unde eu de exemplu
aș avea nevoie să conduc o mașină numai câteva ore pe săptămână
chiar are sens în realitate
ca eu personal să depozitez acest vehicul
unde poate sta neutilizat probabil 90% din acea lună?
Și dacă extinzi ideea către întregul sector de bunuri și servicii
realizezi că de fapt putem reduce producția
și creea mai eficient, respectiv reduce utilizarea resurselor în timp ce
la nivel intuitiv, simultan, putem oferi mai mult acces
la bunuri către populație, atunci când este necesar.
Termenul ar putea fi definit ca "Strategia de Acces".
Acum, eu știu că pentru cei mai mulți este dificil să se gândească
la o societate bazată pe acces, mai degrabă decât la una bazată pe proprietate
dat fiind materialismul în care am crescut
care servește evident ca suport pentru consumul
care perpetuează sistemul economiei de piață și mai mult
al cererii pentru forță de muncă și orice altceva
dar eficiența acestui concept
când toate celelalte dependințe sunt înlăturate
- aceste false necesități ale sistemului monetar -
dacă suntem corecți, eficiența acestei abordări
este pur și simplu incomparabilă.
Cererea poate fi urmărită în mod dinamic
pentru a evita supraproducția și deficiențele accesibilității
și utilizând cele mai avansate forme de automatizare și tehnologii de distribuție
putem conveni că se poate depăși orice
cu 99% peste ceea ce cunoaștem în lumea de azi
- nemaimenționând reducerea criminalității așa cum o știm astăzi, cu cel puțin 90%.
Ideea centrală este că banii nu mai sunt necesari într-o lume
care are acces la abundență.
Acum, aceasta conduce către rezumatul preliminar
privind atributele ideii centrale ale modelului economic bazat pe resurse.
Este acesta perfect? Este o utopie? Nu -
Dar ar putea fi incomparabil mai bun decât orice altceva avem astăzi
când continuăm să ne distrugem între noi, mediul în care trăim
și deja apar semnale că lucrurile vor deveni mult mai rele.
Dacă doriți să învățați mai multe despre Economia Bazată pe Resurse
și de asemenea despre organizațiile la nivel mondial care lucrează ca aceasta să fie implementată
vă rugăm să vizitați www.thezeitgeistmovement.com și www.thevenusproject.com
pentru mai multe informații. Vă mulțumesc pentru timpul acordat.
Tradus de către echipa formată din voluntari a Mișcării Zeitgeist și a Proiectului Venus din România